**บทบาทหน้าที่ของแต่ละทีมภารกิจ ในศูนย์ปฏิบัติการตอบโต้ภาวะฉุกเฉิน**

**(**Emergency Operations Center : **EOC) กรณี โรคติดเชื้อไวรัสโคโรนา 2019**

**สำนักงานสาธารณสุขจังหวัดอุบลราชธานี ปี 2563**

**--------------------------------------------------------------------------------------------------------------------------**

ศูนย์ปฏิบัติการตอบโต้ภาวะฉุกเฉิน (EOC) จังหวัดอุบลราชธานี ได้แบ่งภารกิจออกเป็น 14 ทีม ได้แก่

**1. ผู้บัญชาการเหตุการณ์ (Incident commander : IC) มีบทบาทดังนี้**

1. กำหนดวัตถุประสงค์และเป้าหมายของการบัญชาการเหตุการณ์

2. ติดตามสถานการณ์ของเหตุการณ์

3. จัดลำดับความสำคัญของกิจกรรมตามแผนเผชิญเหตุ (Incident action plan : IAP) โดยคำนึงถึงความปลอดภัยของผู้ปฏิบัติงาน

4. ติดตาม ประเมิน และแก้ไขปัญหา การดำเนินงานในส่วนต่างๆ ของระบบบัญชาการเหตุการณ์ (Incident command system : ICS)

5. บริหารจัดการทรัพยากรต่างๆ ของ ICS สำหรับการตอบโต้การระบาด

6. ประสานระดับนโยบาย กับหน่วยงานที่เกี่ยวข้อง ภายนอกองค์กร

7. ตัดสินใจ ยกระดับ – ลดระดับ EOC และสั่งการหน่วยย่อยในระบบ ICS

8. เสริมสร้างขวัญและกำลังใจในการปฏิบัติงานให้แก่ทีม

**2. ทีมตระหนักรู้สถานการณ์ (SAT) มีบทบาทดังนี้**

1. รวบรวมจัดทำฐานข้อมูลที่เกี่ยวข้องกับ เหตุการณ์การระบาดทั้งหมด ได้แก่ ฐานข้อมูล ผู้ป่วยตามแบบรายงานรายวัน ผู้เสียชีวิต ให้รวดเร็วและทันต่อเหตุการณ์

2. ติดตามเฝ้าระวัง วิเคราะห์ข้อมูล ประเมินสถานการณ์และประเมินความเสี่ยง ของการระบาด โรคอย่างใกล้ชิด

3. ประสานเชื่อมโยงข้อมูลกับทีมปฏิบัติการภาคสนาม เพื่อให้ศูนย์ EOC มีข้อมูล ที่รวดเร็ว ทันต่อเหตุการณ์

4. เสนอข้อมูลเชิงยุทธศาสตร์ เพื่อกำหนดทางเลือกในการตอบสนองสถานการณ์ ร่วมกับ ทีมยุทธศาสตร์ เพื่อส่งต่อให้ IC ตัดสินใจ

5. จัดทำสรุปรายงานสถานการณ์เป็นระยะตามที่ IC กำหนด

**3. ทีมยุทธศาสตร์และวางแผน (Planing / STAG) มีบทบาทดังนี้**

1. เสนอกลยุทธ์/ มาตรการ/ เป้าหมายในการตอบโต้ภาวะฉุกเฉินแก่ผู้บัญชาการเหตุการณ์

2. จัดทำแผน Incidence action plan : IAP

3. สนับสนุนด้านวิชาการ ให้กับผู้ปฏิบัติงานในระบบ ICS

4. ประเมินผลการดำเนินงานตามกลยุทธ์/มาตรการ/เป้าหมาย เพื่อปรับปรุงกลยุทธ์/ มาตรการให้เหมาะสมตามสถานการณ์

5. จัดทำ After Action Review ในระยะ Recovery

**4. ทีมดูแลรักษาผู้ป่วย/ ป้องกันควบคุมการติดเชื้อ (Case management- IC) มีบทบาทดังนี้**

1. จัดทำมาตรฐานแนวทางการวินิจฉัย ดูแลรักษาผู้ป่วยโรค แนวทางการส่งต่อ ตลอดจนแนวทางในการป้องกันการเสียชีวิต ให้กับโรงพยาบาลรัฐและเอกชน

2. ประสานงานและหรือจัดเตรียมสถานที่สำหรับการรักษาผู้ป่วย

3. จัดทีมดูแลรักษาผู้ป่วย และฝึกซ้อมทีมรักษาพยาบาลในจังหวัด เพื่อให้สามารถรักษาผู้ป่วยได้ อย่างมีประสิทธิภาพ

4. จัดทีมผู้เชี่ยวชาญ เพื่อให้คำปรึกษาด้านการดูแลรักษาผู้ป่วยโรค ในโรงพยาบาลในจังหวัดอุบลราชธานี

5. จัดระบบการป้องกันและควบคุมการติดเชื้อในโรงพยาบาล / รพศ./ รพท./ รพช.

6. รายงานผลการดำเนินงานแก่ IC. ตามกำหนด

**5. ทีมสอบสวนโรคและเก็บตัวอย่าง (JIT- LAB) มีบทบาทดังนี้**

1. จัดทีมออกสอบสวนโรคผู้ป่วยเข้าเกณฑ์สอบสวนโรค (PUI) ค้นหาผู้สัมผัสเสี่ยงสูงและเสี่ยงต่ำ ให้ข้อแนะนำ จัดระบบการติดตามตรวจวัดไข้ผู้สัมผัส และเก็บตัวอย่างตามเกณฑ์

2. ประสานกับหน่วยงานที่เกี่ยวข้อง และเก็บตัวอย่างสิ่งส่งตรวจ

3. จัดหาวัสดุ อุปกรณ์ ในการเก็บตัวอย่าง และสอบสวนโรค

4. รายงานผลการดำเนินงานแก่ IC ตามกำหนด

**6. ทีมควบคุมโรคและด่านจุดคัดกรอง**

1. กำหนดนโยบาย ทีมสนับสนุน ให้ทีมอำเภอมีการป้องกันควบคุมโรค / จัดหน่วยคัดกรองที่ด่านช่องเม็ก ด่านสนามบินอุบลราชธานี และด่านประเพณีชายแดน

2. ออกนิเทศติดตาม ร่วมดำเนินการควบคุมโรค

3. รายงานผลการปฏิบัติงานและประเมินผลการปฏิบัติงาน ให้ผู้บัญชาการเหตุการณ์ IC และทีม SAT ทราบ

**7. ทีมสื่อสารความเสี่ยง (Risk Communication) มีบทบาทดังนี้**

1. เฝ้าระวังข้อมูลข่าวสารจากสื่อต่างๆ ทุกช่องทางและประเมินการรับรู้ของสาธารณะ (Public perceptions) เพื่อวิเคราะห์ความเสี่ยงและจัดทำแผนการสื่อสารโรค เพื่อความเสี่ยงที่เหมาะสมและรวดเร็ว

2. เฝ้าระวังข่าวลือ จากช่องทางต่างๆ และตอบโต้อย่างเหมาะสม และรวดเร็ว

3. จัดทำข้อมูลข่าวสาร ประเด็นข่าว (Press release) ประเด็นสาร (Talking point) ที่ถูกต้องแม่นยำ และครบถ้วน เหมาะกับสถานการณ์และกลุ่มเป้าหมาย

4. ดำเนินการสื่อสารความเสี่ยงผ่านช่องทางต่างๆ รวมทั้งผลิตสื่อ เพื่อเผยแพร่ สนับสนุนอำเภอ ในรูปแบบและภาษาที่เหมาะสม

5. ประสานกับทีมงานย่อย เพื่อจัดการและ Update ข้อมูลที่จำเป็นเพื่อเผยแพร่ และสื่อสาร ความเสี่ยง

6. ประสานกับหน่วยงานที่เกี่ยวข้อง ทั้งในและนอกกระทรวงสาธารณสุข เพื่อดำเนินการสื่อสาร ความเสี่ยง

7. ประเมินผลและรายงานผลการดำเนินงานสื่อสารความเสี่ยงต่อผู้บัญชาการเหตุการณ์

**8. ทีมสำรองเวชภัณฑ์และส่งกำลังบำรุง (Logistics and Stockpiling) มีบทบาทดังนี้**

1. จัดทำแผนจัดหา สำรองเวชภัณฑ์ทางการแพทย์อุปกรณ์ PPE, Mask N95, เจลล์ล้างมือ, Mask ในการสอบสวนและควบคุมโรค เวชภัณฑ์ ยานพาหนะ อาหาร เครื่องดื่ม วัสดุ อุปกรณ์ เพื่อใช้ในการควบคุมโรค และ ทีม EOC

2. จัดทำแผนการกระจาย ดูแลกำกับ และจัดส่งเวชภัณฑ์และอุปกรณ์ต่างๆ สนับสนุนอำเภอ ตามแผนที่ กำหนด

3. จัดหาอุปกรณ์ต่างๆ ยานพาหนะ น้ำมันเชื้อเพลิง เพื่อสนับสนุนศูนย์ปฏิบัติการตอบโต้ภาวะฉุกเฉิน

4. รายงานผลการดำเนินงานแก่ผู้บัญชาการเหตุการณ์

9. **ทีมสิ่งแวดล้อมและกำจัดเชื้อ (Environment)**

1. จัดหาวัสดุอุปกรณ์ในการำจัดเชื้อโรค สนับสนุนอำเภอ

2. จัดทำแผนการกำจัดเชื้อ และรณรงค์การกำจัดเชื้อตามสถานที่ หน่วยงานราชการ

3. นิเทศติดตามการดำเนินงาน

**10. ทีมกำลังคน (HR) มีบทบาทดังนี้**

1. จัดทำฐานข้อมูลกำลังคน พร้อมระบบสมรรถนะในการควบคุมโรคให้เป็นปัจจุบัน

2. จัดหากำลังคนเข้าทำงานตอบโต้ภาวะฉุกเฉินตามที่ IC กำหนด

3. จัดทำแผนพัฒนากำลังคน และมีระบบกำกับติดตามประเมินผล

4. จัดทำแผนบริหารความต่อเนื่องของภารกิจ (BCP)

5. จัดทำ พัฒนาและประเมินระบบการสร้างแรงจูงใจ

**11. ทีมกฎหมาย (Law) มีบทบาทดังนี้**

1. ทบทวน รวบรวมวิเคราะห์ พร้อมจัดทำฐานข้อมูลเกี่ยวกับกฎหมายที่มีความเกี่ยวข้องกับ ศูนย์ปฏิบัติการภาวะฉุกเฉิน

2. ร่าง ปรับ หรือเพิ่มเติมกฎระเบียบ ให้เอื้อกับการปฏิบัติงาน

3. เป็นที่ปรึกษาทางด้านกฎหมาย / พรบ.โรคติดต่อ 2558

4. สื่อสารและถ่ายทอดกฎหมายที่เกี่ยวข้องให้ผู้ปฏิบัติงานเข้าใจและปฏิบัติได้ถูกต้อง

5. ประเมินผลกระทบของกฎหมายที่บังคับใช้

6. ช่วยจัดทำคำร้องเพื่อแจ้งความตามกฎหมาย

**12. ทีมการเงินและงบประมาณ มีบทบาทดังนี้**

1. วางแผนงบประมาณของ EOC ในภาวะฉุกเฉิน

2. จัดทำระบบธุรการ การเงิน งบประมาณ สนับสนุนภารกิจ EOC

3. ติดตามการเบิกจ่ายงบประมาณและรายงาน EOC

4. สนับสนุนงบประมาณให้ทีมปฏิบัติงานได้ทันเวลา

5. สรุปและวิเคราะห์ต้นทุนการดำเนินการและความคุ้มค่า

**13. ทีมประสานงานและเลขานุการ (Liaison) มีบทบาทดังนี้**

1. จัดทำทำเนียบเครือข่าย เพื่อการประสานงานทั้งภายในและภายนอกสำนักงานสาธารณสุขจังหวัดอุบลราชธานี

2. ติดต่อประสานงานกับหน่วยงานต่างๆ ที่เกี่ยวข้อง ทั้งภายในและภายนอก

3. ประสานหาสถานที่สำหรับการทำงาน ที่พัก ของทีมย่อยต่างๆ ใน ICS ให้เพียงพอ

4. ประสานจัดการประชุม จัดทำปฏิทินการปฏิบัติงานของ ICS และทีมย่อยของ ICS

5. สรุปรายงานการประชุม ข้อสั่งการ ผลการดำเนินงาน ปัญหาอุปสรรค และสื่อสาร ข้อสั่งการไปยังหน่วยงานต่างๆ ที่เกี่ยวข้องอย่างรวดเร็ว

6. วางแผนและผลักดันให้ข้อสั่งการของผู้บัญชาการเหตุการณ์ได้รับการปฏิบัติ อย่างรวดเร็วและ มีประสิทธิภาพ

7. ให้การสนับสนุนงานด้านบริหารจัดการและอำนวยความสะดวกในทุกๆ ด้าน ให้กับทีมย่อย

8. รับผิดชอบงานสารบรรณของ ICS

9. งานอื่นๆ ที่ IC มอบหมาย

**14. เจ้าหน้าที่ความปลอดภัย (Safety officer) มีบทบาทดังนี้**

1. ดูแลความปลอดภัยของบุคลากรที่ปฏิบัติงานในจังหวัดอุบลราชธานี

2. จัดทำนโยบาย แนวทางปฏิบัติการเพื่อความปลอดภัย ให้ IC ประกาศใช้

3. ติดตามให้มีการปฏิบัติการตามแนวทางที่กำหนดเพื่อป้องกันโรค และเมื่อเจ็บป่วย

4. ดูแลให้มีการเตรียมความพร้อมของวัสดุ อุปกรณ์เพื่อความปลอดภัย

**สำนักงานสาธารณสุขจังหวัดอุบลราชธานี**

**ฉบับแก้ไขครั้งที่ 1 วันที่ 29 กุมภาพันธ์ 2563**